תמונות יפואיות (סרט, 2024)

"תמונות יפואיות" הוא סרט קולנוע ישראלי משנת 2025 בבימוים של אריק לובצקי ומתי הררי, שגם כתבו את התסריט המבוסס של ספריו של מנחם תלמי "תמונות יפואיות" ועל סדרת הטלוויזיה "תמונות יפואיות", גם היא בכתיבה ובבימוי של לובצקי והררי, ששודרה בשנים 1995-1996 ב-HOT3 בהפקתו של מיכה שרפשטיין לו הוקדש הסרט.

אורי גבריאל, גבי דן, ג'וליה מסלאווי, יגאל עדיקא ומוטי בן ישי שיחקו גם בסדרת הטלוויזיה.

הצילומים נערכו באתרים שונים של יפו - כיכר קדומים, מסעדת כבאכה, מועדון החמאם, סימטאות יפו העתיקה ונמל יפו.

התסריט מורכב מחמישה סיפורים הנוגעים לחבורה (ג'מעה) שיושבת סביב שולחן עגול עמוס במאכלים ובשתייה חריפה, בראשותו של סלומון הגדול (אורי גבריאל) שהוא המבוגר והסמכותי ומשמש גם כבורר בסכסוכים ביניהם.

אורי גבריאל משמש גם כקריין לאורך כל הסרט.

בסרט יש תפקידי אורח של מפורסמים מהארץ כמו חיים גוזלי,דקל ווקנין וכו'

תקציר העלילה
 לופו והשקשוקה - לופו בן לולו הוא עבריין שמנסה להשתלט על השטח בעזרת פיצוצים. פעולתו גורמת לאי נחת של ה"ג'מעה" ולפעילות יתר של פקד זהבי (עודד מנסטר) שעוצר לחקירה את בבולה (יגאל עדיקא) שזה עתה השתחרר מהכלא. סולומון הגדול (אורי גבריאל) מזהיר אותו ופוקד עליו להתרחק מהאזור אך לופו מסרב. בבולה מקבל פקודה לטפל באשכיו של לופו ולעשות מהם שקשוקה. לאחר הפעולה משתנה קולו של לופו לקול נשי...

 יעקב הילד (שלומי קוריאט) הוא גובה חשבונות אלים שגר עליו עם אמו חצ'ורה (ג'וליה מסלאווי) שדואגת שיחזור הביתה בזמן ולא יסתבך עם נשים. היא גם מכינה לו בבית משקה מיוחד שהוא אוהב. יעקב מתאהב ברקדנית הבטן מרסנדה (אלמוג רוזנו) ונשאר בדירתה בלילה. הם מתעוררים על ידי פקד זהבי, שוטר נוסף וחצ'ורה שהזעיקה אותו בטענה שבנה יעקב נחטף על ידי מרסנדה. לבסוף חצ'ורה משלימה עם מרסנדה ומקריאה לה את רכיבי המשקה המיוחד שיעקב אוהב.

החריף של שבאבו - ריב גדול ניטש בין חזוקה לבבולה. הבורר סולומון קובע תחרות ביניהם של אכילת החריף של שבאבו. שניהם מסיימים את האכילה כשהם ממוטטים ואז נגמר הריב.
ז'נטילה - למסעדה של שבאבו (אוראל צברי) מגיעה בחורה גדולה וחזקה בשם ז'נטילה (אסתי זקהיים) ומבקשת עבודה. שבאבו מקבל אותה בחשדנות אבל עד מהרה היא משתלטת על העבודה, מנצחת בהורדת ידיים את כל הגברים וזורקת מהמסעדה לקוח חצוף (דוד באוכנר). היא מספרת לשבאבו שהיא בודדה והוא משדך לה את אפרים אפללו (אלי גלפרין) שהוא מנהל החשבונות שלו. אפללו הוא גרוש קטן וחלש. בדייט הראשון שלו הם מתחבקים ובחיבוק שלה נשברות לו צלעות ועוד כמה עצמות. הוא נזקק לאשפוז וז'נטילה נעלמת.
רוזה - רוזה היפה מחסלת בעלים ויורשת את כספם. כעת היא פנויה להתחתן שוב ושמשון הצוחק (ישראל אטיאס) נענה לבקשתה והם מתחתנים. הג'מעה מהמרים כמה זמן יחזיק מעמד, שלושה או שישה חודשים. הכסף נערם אך שמשון מהמר שיחזיק הרבה יותר. בסיום הוא יודע להיפטר מאשתו, לרשת את הונה ואת כספי ההימורים של הג'מעה.

צוות השחקנים
 שם השחקן שם הדמות הערותאורי גבריאלסלומון הגדולגבי דןפרוספרמוטי בן ישיחזוקהיגאל עדיקאדוד בבולהשלומי קוריאטיעקב הילדג'וליה מסלאוויחצ'ורה שובאשיאמא של יעקבאוראל צברישבאבובעל מסעדהעודד מנסטרפקד זהבישוטראלי גלפריןאהרון אפללומנהל חשבונותאסתי זקהייםז'נטילהעובדת מסעדהישראל אטיאסשמשון הצוחקליאת אקטערוזה "אל מלא רחמים"צ'נו אל מיזראקלופו בן לולועברייןאלמוג רוזנומרסנדהרקדנית בטןלילה מלקוסאשתו של סלומוןנמרוד הוכנברגסעיד העקרוטעובד במסעדהדקל וקניןליאלבנו של חזוקהמירב ברכהאשתו של חזוקהדודו באוכנרלקוח במסעדהדניאל סוויסהברוך היפהאושר מימון

קישורים חיצוניים

מאחורי הקלעים של תמונות יפואיות 2025, באתר יוטיוב
הג'מעה חוזרת, באתר יוטיוב

קטגוריה:סרטים ישראליים משנת 2025
קטגוריה:סרטי אריק לובצקי
קטגוריה:סרטי מתי הררי
קטגוריה:סרטים בעברית
קטגוריה:סרטי פשע ישראליים
קטגוריה:סרטים ישראליים מבוססי ספרים
קטגוריה:סרטי יונייטד קינג